stanford-oval/wikipedia huggingface dataset:
דניאלה מסטריקיו
ביוגרפיה

מסטריקיו, ילידת בואנוס איירס, החלה את קריירת המשחק בגיל שמונה בסדרת הטלוויזיה הארגנטינאית "קטנטנות". בסדרה היא גילמה את דמותה של סול, ילדה שננטשה על ידי אביה כשנולדה, ולאחר שאמה מתה, חברתה הטובה ביותר של האם, בלן פרגה (רומינה ז'אן), מאמצת אותה.
מסטריקיו שיחקה ב"קטנטנות" עד סוף העונה הרביעית ואז פרשה ממנה לטובת לימודים, והמשיכה את קריירת המשחק שלה בפרופיל נמוך.
לאחר מכן יחד עם ידיד היא העלתה הצגה איתה רצו השניים על במות קורדובה.
בשנת 2002 היא חזרה להופיע בטלוויזיה וקיבלה תפקידים משניים בטלנובלות "קצ'ורה" ו"דרך הלב".
בשנת 2005, ילדה מסטריקיו בן בשם ולטינו שנולד מזוגיות שהייתה לה עם בן זוג מהיותה בת 14 שעזב אותה בהיותה בהיריון ומאז היא החלה לגדל אותו כאם חד-הורית.
בשנת 2012 נולדה לה בת בשם סול מבן זוגה באותה עת.
ב-7 ביולי 2016 נישאה מסטריקיו בטקס אזרחי למאורו יאקימיו. ב-2017 נולד בנם המשותף שנקרא באוטיסטה, ובאותה השנה השניים התגרשו.
ב-10 במרץ 2022 מסטריקיו התארסה למטי פביאני ונישאה לו באותה השנה.
דסמוסטיליים

| דסמוסטיליים |
| --- | --- |

תקופה
אוליגוקן - מיוקן 30.8–7.2 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
על־סדרה:: אפרותריה
סדרה:: דסמוסטיליים
משפחות
 Desmostylidae  Paleoparadoxiidae
שם מדעי
 Desmostylia

דסמוסטיליים (שם מדעי: Desmostylia) היא סדרת יונקים נכחדת מקבוצת האפרותריה, שהכילה יונקים מימיים קדומים, דמויי פרות ים וכנראה הם היו קרוביהם וקרובי הפילים, בעלי החדק והאמבריתופודיים - כל אלה היו שותפים לקבוצה טתיתריה, בתוך קבוצת האפרותריה. הם חיו בתקופות האוליגוקן-מיוקן בצפונה של אסיה, רוסיה, יפן ואף באמריקה הצפונית במים מתוקים ומלוחים. למעשה זוהי סדרת היונקים הימיים היחידה שידועה ממאובנים. על פי חוקרים מסוימים הם היו אבותיהם הקדומים של הפילים.
אלו היו יונקים שהגיעו עד משקל 200 ק"ג והיו בעלי גוף גדול ועגלגל, ראש ואוזניים קטנות, לסתת ושיניים מיוחדות שהתאימו לתזונה צמחונית ימית, כפות בעלות פרסות וזנב קצר. הם יכלו לשחות רק במים רדודים וניזונו מצמחייה ימית, כולל בתוך הים. הם עלו ליבשה לנוח כמו כלבי ים אך היו מגושמים בה ונמצאו רוב זמנם במים.
מיון

משפחה Desmostylidae
בהמוטופס (Behemotops)
Cornwallius
דסמוסטילוס (Desmostylus)
Kronokotherium
Ounalashkastylus
משפחה Paleoparadoxiidae
Ashoroa
פלאופרדוקסיה (Paleoparadoxia)
Neoparadoxia
איור של פלאופרדוקסיה שוחה
דניאל קופרברג

| --- | --- |

קופרברג במדי נבחרת העתודה, 2017
 לידה:  8 בדצמבר 1997 (בן 26) סנקט פטרבורג, רוסיה
 עמדה:  סנטר
 גובה:  2.08 מטר
 מספר:  8
 קבוצות כשחקן
 2016–2019  2017–2018   2019–2021 2021-:  מכבי חיפה הפועל עפולה (הכרטיס הכפול) הפועל תל אביב מכבי חיפה
דניאל קופרברג (נולד ב-8 בדצמבר 1997) הוא כדורסלן ישראלי המשחק בעמדת הסנטר בקבוצת מכבי חיפה מהליגה הלאומית.
ביוגרפיה וקריירה

נולד בסנקט פטרבורג שברוסיה, וכמה חודשים לאחר לידתו אומץ על ידי משפחה מחיפה. למד בבית הספר הריאלי. שיחק בקבוצת הנערים של מכבי חיפה, ובתיכון למד בתיכון נוצרי באריזונה. עם תיכונו האמריקאי זכה באליפות המקומית ונבחר למצטיין, אך לאחר שנה שב לישראל, ואף דחה הצעות לשחק במכללות אמריקאיות דוגמת אריזונה ו-UCLA.
בשנת 2016 הוא התאמן עם שחקני ניז'ני נובגורוד, אך ויתר על חתימה בקבוצה מפני שהיה לפני צבא ובסופו של דבר חתם בקבוצה הבוגרת של מכבי חיפה ביולי 2016.
בינואר 2018, הוא האריך את חוזהו במכבי חיפה ובמקביל שיחק במסגרת חוק הכרטיס הכפול בהפועל עפולה מהליגה הלאומית.
ב-30 בדצמבר 2019 חתם לשלוש שנים בקבוצת הפועל תל אביב. ביוני 2021 חזר לשחק במכבי חיפה, הפעם לליגה הלאומית, ומונה לקפטן.
נבחרת לאומית

קופרברג שיחק בנבחרת העתודה של ישראל. בטורניר הכנה לאליפות אירופה 2016 נבחר למצטיין. באליפות אירופה לנבחרות עתודה בשנת 2016 הוביל קופרברג את נבחרת ישראל הן בנקודות והן בריבאונדים, אך לא הצליח להוביל את הנבחרת, שסיימה במקום ה-12, להישגים.
באליפות אירופה לנבחרות עתודה בשנת 2017, קופרברג והנבחרת זכו במדליית הכסף לאחר שהגיעו עד הגמר והפסידו לנבחרת יוון המארחת. הוא סיים את האליפות עם ממוצע של 10.7 נקודות ו-6.9 ריבאונדים למשחק.
הערות שוליים

↑  דובי פיק, ‏סיבוב פרסה: דניאל קופרברג חתם במכבי חיפה, באתר ONE‏, 7 ביולי 2016
↑  עמרי מנהיים, ‏קופרברג האריך חוזה במכבי חיפה עד 2020, באתר ערוץ הספורט, 9 בינואר 2018
↑  אור שקדי‏, הפועל תל אביב: דניאל קופרברג חתם לשלוש שנים, באתר וואלה, 30 בדצמבר 2019
↑  Julian Applebome, THE TOP TEN PERFORMERS AT THE 2016 FIBA U20 EUROPEAN CHAMPIONSHIP, Jul 27, 2016, DraftExpress
ערך זה הוא קצרמרבנושא כדורסלנים. אתם מוזמנים לתרום לוויקיפדיה ו.
דויד היקר

| --- | --- |

כרזת הסרט
 בימוי:  לאקי קוסוואנדי
 הופק בידי:  מייסקה טאוריסיה מוחמד זיידי
 תסריט:  ויני בנג'מין דייוויד סומולאנג
 שחקנים ראשיים:  שנינה סינמון אמיר מהירה קייטלין נורת' לואיס
 מוזיקה:  קן ג'ני מאר גאלו
 צילום:  רוברט קארי גאובל
 מדינה:  אינדונזיה אינדונזיה
 חברה מפיצה:  סרטי פאלארי נטפליקס
 הקרנת בכורה:  9 בפברואר 2023
 משך הקרנה:  118 דקות
 שפת הסרט:  אינדונזית
 סוגה:  סרט דרמה, סרט קומדיה, סרט רומנטי 
 דף הסרט ב־IMDb
 
דויד היקר (באינדונזית: Dear David) הוא סרט רומנטי אינדונזי משנת 2023 בבימויו של לאקי קוסוואנדי. הסרט עוסק בתלמידת תיכון שחייה משתנים כאשר הסיפורים שכתבה על הנער שבו היא מאוהבת, מתפרסמים בבית הספר.
עלילה

לאראס (שנינה סינמון) היא נערה מחוננת המשתייכת למיעוט הנוצרי באינדונזיה. היא לומדת בתיכון נוצרי יוקרתי, ומאוהבת בבחור בשם דויד (אמיר מהירה) שלומד בכיתתה. היא כותבת עליו סיפורים פורנוגרפיים בחשבון פרטי באינטרנט, אולם לא מפרסמת אותם. באחת הפעמים, לאחר שכתבה סיפור באמצעות המחשב של התיכון, המחשב נותר פתוח, והסיפורים דולפים לכל בית הספר. הסיפורים הופכים לוויראליים, וגורמים מבוכה רבה לדויד. במקביל, ההנהלה השמרנית של התיכון חוששת משמו הטוב של המוסד שנפגע בעקבות הפרשה, ונחושה לגלות מי כתב את הסיפורים. דויד מבין מתוך הסיפורים שלאראס היא זו שכתבה אותם, ומציע לה עסקה: הוא לא יספר להנהלת בית הספר שהיא זאת שכתבה את הסיפורים, והיא בתמורה תסייע לו להתקרב אל חברתה הטובה דילה (קייטלין נורת' לואיס) שבה הוא מאוהב.
דיוויד דורפמן

| --- | --- |

 לידה:  7 בפברואר 1993 (בן 31) לוס אנג'לס, קליפורניה
 מדינה:  ארצות הברית
 תקופת הפעילות:  1998 - הווה (קריירת משחק) 2017 - הווה (עריכת דין)
 עיסוק:  שחקן עורך דין
 מקום לימודים:  אוניברסיטת קליפורניה בלוס אנג'לס (BA) אוניברסיטת הרווארד (JD)
 יצירות בולטות:  הצלצול הצלצול 2 שומר ראש במבצע
 פרופיל ב-IMDb
דייוויד דורפמן (באנגלית: David Dorfman, נולד ב-7 בפברואר 1993) הוא עורך דין אמריקאי ושחקן קולנוע וטלוויזיה לשעבר. דורפמן גילם את דמותו של איידן קלר בסרט "הצלצול" משנת 2002 והמשכו, "הצלצול 2" משנת 2005. בין תפקידיו הנוספים ניתן למנות את סמי מהסרט "Panic (אנ')", ג'ואי מהסרט "Bounce (אנ')" ואת ג'דדייה האוויט מהסרט "המנסרים מטקסס משנת 2003 (אנ')". בנוסף, דורפמן גילם את דמותו של צ'ארלס וואלס מורי בסרט "A Wrinkle in Time (אנ')". בשנת 2008, דורפמן השתתף בסרט "שומר ראש במבצע", הופיע לצדו של תומאס היידן צ'רץ' בסדרת הטלוויזיה "Zombie Roadkill" וגילם דמות של חייל בבית לאניסטר בפרק "Dragonstone (אנ')" בעונתה השביעית של סדרת הטלוויזיה "משחקי הכס".
נכון לשנת 2022, דורפמן, כעורך דין עובד בבית הנבחרים האמריקאי ומשמש כמנהל חקיקה / יועץ כללי לוועדת האנרגיה והמסחר ושימש כמחליף בוועדת המשנה לאבטחת סייבר במשרד לביטחון פנים.
חינוך

בשנת 2006, דורפמן החל את לימודיו באוניברסיטת קליפורניה בלוס אנג'לס בגיל 13. בשנת 2011, נרשם לאוניברסיטת הארוורד בגיל 18.
פילמוגרפיה > סרטים

| שנה | שם הסרט | תפקיד |
| --- | --- | --- |
| 1998 | Grown-Ups | ריאן |
| 2000 | Panic (אנ') | סמי |
| 2000 | Bounce (אנ') | ג'ואי אנג'לו |
| 2002 | הצלצול | איידן קלר |
| 2002 | 100 Mile Rule (אנ') | אנדרו דייוויס |
| 2003 | המנסרים מטקסס (2003) (אנ') | ג'דדייה האוויט |
| 2003 | The Singing Detective (אנ') | דן דארק הצעיר |
| 2005 | הצלצול 2 | איידן קלר |
| 2008 | שומר ראש במבצע | אמית' אוסטראוס |
פילמוגרפיה > טלוויזיה

| שנה | שם הסדרה | תפקיד | הערות |
| --- | --- | --- | --- |
| 1999 | Invisible Child (אנ') | סאם בימן | סרט לטלוויזיה |
| 1999 | Time of Your Life (אנ') | ילד | פרק אחד |
| 2001 | אלי מקביל | סאם פול | פרק אחד |
| 2001 | Black of Life | ניקי | פרק אחד |
| 1999-2002 | Family Law (אנ') | רופי הולט | 20 פרקים |
| 2003 | A Wrinkle in Time (אנ') | צ'ארלס וואלס מורי | סרט לטלוויזיה |
| 2003-2005 | Joan of Arcadia (אנ') | רוקי טראדיו | 3 פרקים |
| 2006 | הלוחשת לרוחות | דניאל גרין | פרק אחד |
| 2010 | Zombie Roadkill | סיימון | 6 פרקים |
| 2017 | משחקי הכס | חייל בבית לאניסטר | בפרק "Dragonstone (אנ')" |
מועמדויות וזכיות

| שנה | קטגוריה | פרויקט מועמד | זכייה / אי זכייה |
| --- | --- | --- | --- |
| 2005 | פרס האומן הצעיר (אנ') | A Wrinkle in Time (אנ') | זכה |
| 2009 | פרסי בחירת הנוער | שומר ראש במבצע | זכה |
הערות שוליים

↑  David Dorfman, NATIONAL ENDOWMENT FOR DEMOCRACY, ‏2019-09-11
↑  Max Rosenberg, Rebecca Baird-Remba, 20 Incredibly Impressive Students At Harvard Law School Right Now, Business Insider
| --- | --- |
בקרת זהויות :  NLI: 987007446268105171  PLWABN: 9810555840705606  BIBSYS: 4010767  BNE: XX4605225  BnF: cb15503247n (data)  GND: 1043948511  ISNI: 0000 0001 1665 9019  LCCN: no2004022976  NLK: KAC2020N0637  VIAF: 69188262   WorldCat (עם VIAF): 69188262
דנקוב

ערך זה עוסק בפרוור של העיר אוסטרובייץ שוויינטוקז'יסקי בפולין. אם התכוונתם למשמעות אחרת, ראו .
| --- | --- |

כנסייה בדנקוב
 מדינה:  פולין פולין
 פרובינציה:  שוויינטוקז'יסקיה שוויינטוקז'יסקיה
 תאריך ייסוד:  1564 
 קואורדינטות:  50°55′N 21°25′E﻿ / ﻿50.917°N 21.417°E﻿ / 50.917; 21.417
  מפת מיקום  מפה מפורטת   (למפת פולין מוגדלת) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטידנקוב(למפת פולין רגילה) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטידנקוב(למפת פרובינציית שוויינטוקז'יסקיה רגילה) קיילצה אוסטרובייץ שוויינטוקז'יסקי  סטרחוביצה סקרז'יסקו-קמיינה לודז' של. לו. פולין קטן פודקרפצקיה מזוביהדנקוב(למפת פרובינציית שוויינטוקז'יסקיה מוגדלת) קיילצה אוסטרובייץ שוויינטוקז'יסקי  סטרחוביצה סקרז'יסקו-קמיינה לודז' שלזיה לובלין פולין קטן פודקרפצקיה מזוביהדנקוב  he tabBackground:;tabBorder:#aaa;defaultTab:0;
 
דנקוב (בפולנית: Denków) הוא פרוור של העיר אוסטרובייץ שוויינטוקז'יסקי בפולין, שהיווה בעבר עיירה עצמאית, בה התקיימה עד השואה קהילה יהודית.
עד המאה ה-16 השתייכה דנקוב למשפחת האצילים מיחובסקי, ובשנת 1564 הוענקו לה זכויות עיר. בהמשך, נודעה העיירה בתעשיית ייצור כלי החרסינה בה. במהלך המאות ה-17 וה-18 פגעו בעיירות מספר שריפות.
יהודי דנקוב

מסוף המאה ה-19 פעל בדנקוב בית מדרש, ובמהלך מלחמת העולם הראשונה עזבו את היישוב רבים מתושביו היהודים בשל קרבתו לחזית. בשנות השלושים סבלו יהודי היישוב ממעשי אנטישמיות שונים, ובשנת 1939 נמנו בדנקוב כ-400 יהודים, כשישית מתושבי המקום. צביון יהודי המקום היה חרדי.
עם כיבוש דנקוב בידי הגרמנים בספטמבר 1939 הוטלו על יהודי המקום גזירות שונות, ובהן איסור הליכה על מדרכות, איסור קיום קשרים עם לא יהודים, חובת ענידת סרט זרוע וחובת תשלום סכומי כופר גבוהים, תוך לקיחת ילדים יהודים כבני ערובה. כמו כן, נאסר על יהודי היישוב לצאת ממנו, תוך ירי במי שעבר על האיסור. ביולי 1941 הגיעו לדנקוב כ-150 פליטים יהודים מקונין, ושוכנו בבתי היהודים ביישוב.
ביוני 1942 הוקם בדנקוב גטו סגור, וצעירים יהודים בו נלקחו לעבודות כפייה שונות. ב-13 באוקטובר 1942 כותר הגטו בידי אנשי משטרה וס"ס, ויהודי המקום הוצאו מבתיהם, תוך שנערכה בהם סלקציה. קבוצת צעירים נלקחה למחנה עבודה, וכ-500 יהודים הובלו לגטו אוסטרובייץ שוויינטוקז'יסקי, וממנו שולחו למחנה ההשמדה טרבלינקה. בשעת האקציה הצליחו מספר מיהודי דנקוב להימלט ליערות.
לאחר הגירוש, הפכו הגרמנים את דנקוב לאחד ממקומות ריכוז יהודי המחוז, טרם העברתם להשמדה. במקרה אחד, שוטר פולני שסייע ליהודים לחמוק מהגירוש הוצא להורג בידי הגרמנים עם אשתו וילדיו. מעט היהודים שהושארו בדנקוב נרצחו כולם בידי הגרמנים מספר ימים לפני שחרור המקום.
דתילי

| --- | --- |

סמליל "דתילי"
 סוג:  אתר אינטרנט 
 www.datili.co.il
 
דתילי הוא אתר אינטרנט הפונה אל גולשים מקרב הציונות הדתית והציבור הדתי לאומי. הוא בנוי כפורטל תוכן, והוקם לאור התפתחות מדיום האינטרנט בקרב המגזר הדתי והצורך במתן מענה ערכי-הלכתי לציבור זה.
הפורטל מספק חדשות עדכניות, כתבות מגזיניות ומידע דתי, "שימושונים", תשובות לשו"תים, פורומים, וכן מעניק פרסום בלוחות, מכירת חמץ ועוד, תוך התמקדות בקהל הדתי על שלל גווניו.
היסטוריה

הפורטל הוא חלק מרשת אתרים המנוהלת על ידי חברת "דתילי בע"מ" שהוקמה בשנת 2007 על ידי איש התקשורת עמיעד טאוב, שהוציא קודם לאור את הירחון הדתי "נקודתי", אך העדיף לסגור אותו ולעבור מהדפוס לתחום האינטרנט. בנוסף לאתר הראשי מופעלים אתרי-משנה מקומיים כ"דתילי רעננה", "דתילי מודיעין" וכו'. צוות האתרים כולל עיתונאים, אנשי עסקים ואנשים מתחום המחשבים. האתר עוסק בחדשות יומיות ועדכניות ובהעלאת תכנים מגזיניים וגנריים תוך הקפדה על סטנדרטים ערכיים והלכתיים ושימת דגש על שירותים שימושיים כלוח קונים-מוכרים, לוח אירועים ואינדקס עסקים ואתרים.
בין מדורי האתר: "חדשות הברנז'ה" - העוסק ברכילות במגזר הדתי; "דתילי נשי" - עוסק באישה הדתית; מדורי תרבות, צרכנות, ומדור ספרים גדול.
בין הכותבים ובעלי הטורים ניתן למצוא, לצד טאוב, את טולי פיקרש, הרב אליעזר שנוולד, אליעזר שפר, ליאורה מינקה, ד"ר איילה גליקסברג, ד"ר מוטי גולן ואחרים.
הגולשים יכולים להשתמש בשירותי הרשת באמצעות הטלפונים הסלולריים.
הרשת מפיקה גם את המגזין האלקטרוני "עט-נט", המופץ מדי שבוע למנויים בדואר האלקטרוני.
דסמטוסוכוס

| דסמטוסוכוס |
| --- | --- |
 
תקופה
טריאס עליון 228–210 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
קבוצה:: ארכוזאוריה
סדרה:: אטוזאורים
סוג:: דסמטוסוכוס
מינים
 Desmatosuchus spurensis   Desmatosuchus smalli
שם מדעי
 Desmatosuchus

דסמטוסוכוס (שם מדעי: Desmatosuchus; מיוונית: "תנין מחובר") הוא סוג של זוחל פרהיסטורי מקבוצת הארכוזאורים שהיה קרובו של האיטוזאורוס וחי בסוף הטריאס לפני כ-210–228 מיליון שנה.
מאפיינים

זוחל זה היה יבשתי ארבע-רגלי באורך 4.5 מטרים שהיה בעל ראש קטן וזיזים גדולים מעל עצמות השכם אשר נראו כמו קרניים ונועדו לגונן על היצור, בדומה לכמה אנקילוזאוריים. היצור כנראה היה צמחוני, אוכל כל או אפילו אוכל נמלים והיו לו שיניים קטנות, 5-6 בלסת מאחורי מקור רחב. לאורך הגב בלטו שורות זיזים קטנים יותר מאלה שעל השכם וגם הם עזרו להגן על היצור. ייתכן גם שהזיזים הגדולים אולי עזרו להרשים נקבות.
הטורפים העיקריים בתקופתו היו מיני ארכוזאורים אחרים כמו הפוסטוסוכוס אך נמצאו עצמות של היצור בקרבת המאובנים של האחרון, כך שאולי הוא הצליח לטרוף אותו למרות השריון המרתיע. ייתכן שהיצור נע בלהקות אחרי מזון.
בתרבות

זוחל זה הופיע בסדרה כשהדינוזאורים שוטטו באמריקה.
דמיטרי וורוננקו

| --- | --- |

 לידה:  29 ביולי 1971 (בן 53) קוק-ינגאק (אנ'), אוש (אנ'), קירגיסטן הסובייטית, ברית המועצות
 מדינה:  ברית המועצות רוסיה אוקראינה
 תקופת הפעילות:  26 בספטמבר 2006 – 21 במאי 2007 (238 ימים) 
 מקצוע:  רתך
דמיטרי פטרוביץ' וורוננקו (ברוסית: Дмитрий Петрович Вороненко; באוקראינית: Дмитро Петрович Вороненко; נולד ב-29 ביולי 1971) הידוע גם בתור החונק מפטרבורג או המטורף מפטרבורג, הוא אנס ורוצח סדרתי ממוצא רוסי, אזרח אוקראינה, שפעל בין השנים 2006–2007 בסנקט פטרבורג ורצח ארבע ילדות.
ביוגרפיה

דמיטרי וורוננקו נולד ב-29 ביולי 1971, בקוק-ינגאק (אנ'), אוש (אנ'), קירגיסטן הסובייטית. אביו עבד כחשמלאי ואמו כגננת. לאורך ילדותו נהג להתעלל בבעלי חיים, ואף נתפס מספר פעמים לאחר שחנק למוות חתולים וכלבים.
לאחר שנשר מלימודיו בכיתה י' לא הצליח וורוננקו למצוא עבודה קבועה, וב-1987, בעודו בן שש עשרה, עזב את ביתו ונסע לקריבי ריה, אוקראינה, שם החל ללמוד רתכות בבית ספר מקצועי.
ניצני הפשע שלו לא איחרו לבוא, וב-1989 נידון לשלוש שנות עבודות שירות באתרי בנייה בחצי האי קרים בגין גנבה. מעט לפני שסיים לרצות את עונשו נתפס גונב שוב, לאחר שלקח בקבוק ברנדי וטלפון סלולרי ממנהל המשמרת שלו, ונידון לשנתיים נוספות.
לאורך השנים הבאות המשיך וורוננקו לשקוע אל תוך חיי הפשע, ובין השנים 1997–1999 נידון לעונש מאסר על תנאי בגין ”גרימת חבלה חמורה מעבר לגבולות ההגנה העצמית” וגנבה. ב-2004 הורשע בשני מעשי אונס שביצע ב-2000 ו-2001, ונידון לחמש שנות מאסר בכלא קרסטי. הוא שוחרר על-תנאי במרץ 2005 בגין התנהגות טובה, לאחר שריצה בסך הכל כשלוש שנים ושלושה חודשים מתוך עונשו המקורי.
הרציחות

כל קורבנותיו של וורוננקו היו ילדות או נערות, רובן בלונדיניות בגובה 150 סנטימטרים פחות או יותר. הוא הורשע, כאמור, בשני מעשי אונס בראשית שנות ה-2000, אולם סדרת הרציחות הידועה והמתמשכת שבגינה נודע לשמצה כאנס ורוצח סדרתי החלה למעשה רק כעבור מספר שנים, ב-2006.
התקרית הראשונה התרחשה ב-25 באוגוסט אותה שנה, אז אנס נערה בת שבע עשרה בה נתקל ברחוב ליוני גוליקובה (רו'), בסנקט פטרסבורג. וורוננקו לכד את הקורבן, סטודנטית לאופנה בשנתה הראשונה, לאחר שחנק אותה בחוזקה עד שאיבדה את הכרתה. היא התעוררה כאשר החל להפשיט אותה וניסתה להכותו בחזהו ובראשו, אך הוא המשיך לאנוס אותה ולבסוף נמלט מהזירה. הסטודנטית האלמונית היא היחידה מבין קורבנותיו של וורוננקו אשר נותרו בחיים.
כעבור מספר חודשים ביצע וורוננקו את הרצח הראשון שלו, ב-8 בדצמבר, כאשר גרר את לידה פוגודינה בת האחת עשרה למרתף בניין דירות בשדרות סטאצ'ק מספר 46, והמשיך לבצע בה אונס אלים בטרם חנק אותה למוות בעזרת בגדיה. פוגודינה התגוררה באותו בניין עם הוריה, והתכוונה לצאת החוצה למספר דקות בכדי לשאול דיסק מחברתה, אשר גרה באחד הבתים הסמוכים. כאשר הבחינה בהיעדרותה פתחה אמה בחיפוש אחריה, אשר נמשך לפחות עד לשעה 23:35 באותו הלילה, לפני שגופתה נמצאה בתוך ערמת אשפה במרתף.
כחודש לאחר מכן פגש וורוננקו את יקטרינה פדוטובה בת התשע עשרה, ב-28 בינואר 2007 בשדרות פוליוסטרובסקי, קרונשטאדט, בזמן שחזרה לביתה. הוא הציע ללוות אותה לתחנת אוטובוס קרובה בטרם התנפל עליה בפתאומיות וגרר אותה לאתר בנייה קרוב, בו אנס ורצח אותה. לאחר מכן שדד מגופתה כסף מזומן, תכשיטים וטלפון נייד שהחזיקה עליה. גופתה נמצאה כעבור מספר שבועות.
הרצח הבא התרחש ב-4 במרץ 2007, אז תכננה הסטודנטית אליונה גנתיוק בת העשרים לבלות את הערב עם בן זוגה, תלמיד בבית ספר לצוערי חיל הים, אשר לא הצליח לעזוב את יחידתו והודיע לה כי תיאלץ לשוב לביתה לבדה. וורוננקו פגש את גנתיוק כאשר יצאה מתחנת הרכבת צ'ורנאיה רצ'קה (אנ'), אז שלחה מסרון לבן זוגה בו כתבה לו כי פגשה מכר אשר ילווה אותה חזרה לביתה. השניים צעדו יחדיו לאורך 1.2 קילומטרים לפני שהגיעו לבית מסוים בשדרות קולומיאז'סקי, אז התנפל עליה וורוננקו וגרר אותה לכיוון המרתף, אשר התגלה כנעול, כך שנאלץ לאנוס אותה על המדרגות. בתום המעשה חנק אותה למוות עם כבל חשמלי.
מעשה הרצח האחרון בסדרת התרחש כעבור חודשיים, ב-21 במאי 2007, כאשר אמה של לנה בויקו בת השתים עשרה הבחינה בהיעדרותה של בתה לאחר שלא שבה מבית הספר. היא התקשרה לבן זוגה לשעבר, מאחר שחיו כפרודים וחלקו במשמורת על בתם, וביקשה ממנו לעזור לה בחיפושים אחריה. הלה מצא את גופתה של למחרת, ב-22 במאי, במרתף הבית בו התגוררה ברחוב בולשאיה רזנוצ'ינאיה (רו') מספר 9. בדומה למודוס אופרנדי שהפגין וורוננקו בכל הרציחות הקודמות, הפשיט את בויקו באופן חלקי בטרם אנס וחנק אותה למוות בעזרת בגדיה.
מעצר

בניסיון להתחקות אחר עקבותיו שורטט תחילה קלסתרון של וורוננקו כפי שנראה בהקלטות מצלמות האבטחה שלכדו את דמותו באחת מזירות הפשע הראשונות. לאורך שאר התקופה בה ביצע את רציחותיו תחקרה המשטרה כ-863 חשודים אפשריים אשר הורשעו קודם לכן בעבירות ופשעים בעלי אופי מיני, עד שעלה בידה להבחין בפרט מכריע בזירת הפשע האחרונה בה נרצחה לנה בויקו: הטלפון הסלולרי של הצעירה נגנב ממנה.
בשלב זה החליטו גורמי החקירה לרכז את מיטב מאמציהם באיכון הטלפון הגנוב, ולמדו מספק השירות אצלו היה רשום כי כרטיס הסים הוסר מהמכשיר, על אף שהסוללה נותרה במקומה. לא נעשה כל שימוש בטלפון עד ל-22 במאי אז הוא אותר למקום כלשהו ברובע קירוב.
אנשי צבא ושוטרים החלו לפטרל באזור, בטרם קיבלו מידע על אלמוני המתגורר בדירתה של אישה בת שלושים וחמש העונה לשם טמרה, אשר תאם לכל התיאורים שנמסרו אודותיו מידי העדויות שנגבו: גובהו כ-180 סנטימטרים, שיער ברונטי, פנים רחבות, וצלקת על שפתו העליונה.
כאשר הגיעו לביתו ב-24 במאי למדו הרשויות מבעלת ביתו כי דמיטרי פטרוביץ' וורוננקו, אזרח אוקראיני אשר התעקש להיקרא דמיטרו בכדי להדגיש את מוצאו, כבר עזב למקום עבודתו והיה אמור לשוב בצהרי אותו יום. עם חזרתו נתקל בחדר המדרגות באדם לבוש בבגדים אזרחיים וניסה להימלט, אך נתפס במהרה ונעצר. כאשר נלקח לניידת נשמע אומר, ”בכן, איך זה קרה? מה הולך לקרות עכשיו? זה הסוף שלי, נכון? זה הסוף?”.
משפט

לאחר שנעצר הואשם וורוננקו ברצח של לנה בויקו בלבד וזאת בשל מחסור בראיות, אולם מעט לאחר מכן מסר את הודאתו עבור שלושת הרציחות האחרות. הערכה פסיכיאטרית שעבר קבעה כי היה שפוי בעת ביצוע מעשיו, ולפיכך כשיר לעמוד למשפט.
בני משפחותיהם של הקורבנות והתובע המחוזי ביקשו להוציא להורג את וורוננקו עבור פשעיו, אולם גזר הדין מאותו הסוג לא נחשב לאפשרות קבילה מבחינת בית המשפט דאז, זאת בעקבות המורטוריום שביטל את עונש המוות ב-20 במרץ 2008. בית המשפט, אפוא, גזר עליו מאסר עולם. כמה מקרובי הקורבנות עתרו לבית המשפט העליון של רוסיה ודרשו להטיל על וורוננקו את עונש המוות, אך גזר הדין נותר על כנו.
וורוננקו סירב להביע חרטה על מעשיו ואמר במשפטו: ”זה חסר טעם לספר לי דבר-מה, אף אחד לא מבין אותי בכל מקרה, אתם יכולים להוציא אותי להורג בפרהסיה בכיכר הארמון. זה לא ישנה שום דבר בכל מקרה. אני עדיין לא מצליח להבין למה עשיתי את זה..”; הוא מרצה כיום את מאסרו בבית הסוהר פוליארנויה סובה (אנ').
תרבות

סדרת הטלוויזיה "פורעי החוק" שידרה פרק תיעודי ב-2008 הנקרא "דם מעל הנבה" העוסק בפשעיו של וורוננקו.
סדרות הטלוויזיה בילוש תיעודי (רו') והנידונים לכל החיים בבימויו של וכטנג יבגנייביץ' מייקלדזה (רו') שידרו שלושה פרקים העוסקים בפרשה:
"נידון למוות", שודר ב-2008.
"שחרור מוקדם.. עבור מטורף", שודר ב-2008.
"גזר דין המוות שלי", שודר ב-2009.
סדרת הטלוויזיה "החוק הוא החוק" שידרה פרק אודות וורוננקו הנקרא על שם אחד מכינוייו, "החונק מפטרסבורג".
הערות שוליים

↑  "מאסר עולם נגזר בסנקט פטרסבורג על המטורף וורוננקו, אשר רצח בלונדיניות בלבד", ניוז רו, 20 במרץ 2008, אורכב מהמקור ב-9 באוקטובר 2022.
↑  "חקירה פלילית: פטרוגרד, לנינגרד, פטרסבורג. הוא אנס, ואז חנק", אי רידינג, אורכב מהמקור ב-10 בדצמבר 2019.
↑  "וורוננקו דמיטרו פטרוביץ': נבל בכיין", רציחות, אלכסי רקיטין, 2019, אורכב מהמקור ב-9 באוקטובר 2022.
↑  "רוצח תלמידת כיתה ה' ברובע פטרוגרד הודה בשלוש רציחות נוספות", סנקט פטרסבורג רו, 4 ביוני 2007, אורכב מהמקור ב-9 באוקטובר 2022.
↑  "עצור בגין הרצח של תלמידת בית ספר בסנקט פטרסבורג הודה בשלוש רציחות נוספות", ניוז רו, 4 ביוני 2007, אורכב מהמקור ב-9 באוקטובר 2022.
↑  "החלטת בית המשפט אינה מעניינת אותי", נבסקו ורמיה, 21 במרץ 2008, אורכב מהמקור ב-6 באפריל 2016.
↑  "הורי הקורבנות של המטורף וורוננקו עתרו לבית המשפט העליון מתוך התעקשות על הוצאתו להורג", ניוז רו, 31 במרץ 2008, אורכב מהמקור ב-9 באוקטובר 2022.
↑  "אמהות הקורבנות שנרצחו בידי וורוננקו יבקשו מפוטין להשיב את עונש המוות על כנו", סנקט פטרסבורג רו, 21 בינואר 2008, אורכב מהמקור ב-9 באוקטובר 2022.
↑  "הפדופיל וורוננקו: אתם יכולים להוציא אותי להורג בכיכר הארמון", קומסומולסקאיה פראבדה, 19 בינואר 2022, אורכב מהמקור ב-9 באוקטובר 2022.
↑  "דם מעל הנבה", יוטיוב.
↑  "בילוש תיעודי – נידון למוות", וקונטאקטה.
↑  "שחרור מוקדם.. עבור מטורף", יוטיוב.
דיווח עצמי

במדעי החברה, דיווח עצמי או כלי מדידה מסוג מילוי עצמי, הוא כל מבחן, מדד או סקר בו משיבים מדווחים על התנהגותם ללא התערבות חיצונית. דיווח עצמי כולל שאלות בהן המשתתפים נשאלים על התחושות הסובייקטיביות שלהם – רגשות, עמדות, אמונות, תכונות אישיות וכן הלאה. הוא כולל גם שאלות בהן המשתתפים מתבקשים לדווח על מידע אובייקטיבי כמו גיל, השכלה ומספר ילדים. לרוב נעשה שימוש בשיטה זו באמצעות שאלונים, ולפעמים באמצעות ראיונות עומק אישיים. זוהי אחת השיטות השכיחות ביותר במחקר בפסיכולוגיה.
לאיסוף נתונים באמצעות דיווח עצמי יתרונות וחסרונות. מצד אחד, שאלוני דיווח עצמי הם קלים לשימוש, ועלותם נמוכה. מנגד, המגבלה המשמעותית של שאלונים לדיווח עצמי היא הטיית הרצייה החברתית, לפיה אנשים נוטים להשיב כך שהם מוצגים באור חיובי ולהימנע ממתן תשובות אשר מציגות אותם באור שלילי.
קיימות ראיות מחקריות רבות על הצלחתם של נבחנים להעמיד פנים בשאלוני דיווח עצמי. הנטייה לבחור בתשובות רצויות מהבחינה החברתית אינה מעידה בהכרח על הונאה מכוונת מצד הנבחן. נטייה זו יכולה להצביע על העדר הבנה מצד הפרט לגבי תכונותיו, על הונאה עצמית או על התחמקות מלהכיר במגבלות.
בעיות ופתרונות

בניסיון לפתור את הבעיה של העמדת פנים, זיוף או תגובה על-פי רצייה חברתית, ננקטו שיטות שונות. בראש ובראשונה נעשה ניסיון לנסח פריטים נייטרליים מבחינת רצייתם החברתית. יש קושי רב בניסוח של פריטים כאלה, משום שהמטרה היא להעריך תכונות שיש להם בדרך כלל משמעויות לוואי חיוביות או שליליות. לדוגמה, נמצא כי אנשים עונים יותר על שאלה שאינה 'מתויגת': "האם קרה לך אי פעם שמישהו נגע בך מבלי שרצית?" מאשר על שאלה בעלת תוכן דומה ומתויג: "האם הותקפת מינית?".
דרך נוספת היא לתת לנבחן הוראות וליצור בו אמון, שיצמצמו את התופעה וישכנעו את הנבחן להגיב בכנות. אולם, אין זה פותר את בעיית התגובות הלא-מודעות. סולמות מיוחדים שנבנו בשאלוני דיווח עצמי לזיהוי רצייה חברתית מהווים אף הם פתרון אפשרי. לדוגמה, סולם השכיחות (F) וסולם התיקון (K) במבחן MMPI הם דוגמה לפתרון כזה.
הערכת תכונות ספציפיות

בתחום הקליני ובתחום התעסוקתי, הפרט הוא העומד במרכז ההתעניינות, ומנסים להגיע להערכה כוללת של אישיותו כדי לבנות תוכנית טיפול מתאימה או כדי להתאים לו עבודה מתאימה. בתחום המחקרי, לעומת זאת, ההשערה התאורטית היא העומדת במרכז ההתעניינות, והמבחן משמש רק כלי עזר לבדיקתה. השערות תאורטיות עוסקות בדרך כלל בקשר שבין תכונה מסוימת והתנהגות מסוימת או בקשר שבין תכונה מסוימת ותכונה אחרת.
הטיות תגובה

חקר הטיות התגובה עבר שינוי בשנות ה-60, כאשר חדלו לראות בהם רק גורמים שעלולים לעוות תוצאות של שאלוני דיווח עצמי, והבחינו באפשרות להסיק מסגנון התגובה עצמו מידע חשוב על תכונות האדם. נראה שסגנון התגובה של הנבדק קשור לנטיות ההתנהגויות או התרבותיות שלו. אדם המנסה לענות באופן שימצא חן בעיני הבודק יחפש אישור חברתי גם בתחומים אחרים של חייו (Acquiescence bias). אדם המסכים עם כל מה שנאמר שונה מאדם המתנגד לכל מה שנאמר, ואדם הבוחר בתשובות חריגות שונה מזה הבוחר בתשובות מקובלות (Disagreeable response style).